钦定古今图书集成/理学汇编/学行典/第189卷 > 赵君锡
## 钦定古今图书集成/理学汇编/学行典/第189卷 > 赵君锡

按《宋史赵安仁传》：“安仁子良规。良规子君锡，字无愧，
性至孝。母亡，事父，良规不违左右，夜则寝于旁，凡衾
裯薄厚，衣服寒温，药石精粗，饮食旨否，栉发翦爪，整
冠结带，如内则所载者无不亲之。及登进士第，以亲
故不愿仕。良规每出，必扶掖上下，至杂立仆御中。尝
从谒文彦博，彦博异其容止，问而知之，语诸子，令视”
以为法。良规没，调知武强县。历天章阁待制、少府少
监，分司南京。